CELEX: 32013R0196
Language: fi
Date: 2013-03-07 00:00:00
Title: Komission täytäntöönpanoasetus (EU) N:o 196/2013, annettu 7 päivänä maaliskuuta 2013 , asetuksen (EU) N:o 206/2010 liitteen II muuttamisesta Japania koskevan kohdan lisäämiseksi luetteloon kolmansista maista tai niiden osista, joista tietyn tuoreen lihan tuonti Euroopan unioniin on sallittua  ETA:n kannalta merkityksellinen teksti

8.3.2013   
            
            
               FI
            
            
               Euroopan unionin virallinen lehti
            
            
               L 65/13
            
         KOMISSION TÄYTÄNTÖÖNPANOASETUS (EU) N:o 196/2013,
   annettu 7 päivänä maaliskuuta 2013,
   asetuksen (EU) N:o 206/2010 liitteen II muuttamisesta Japania koskevan kohdan lisäämiseksi luetteloon kolmansista maista tai niiden osista, joista tietyn tuoreen lihan tuonti Euroopan unioniin on sallittua
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 1 kohdan ensimmäisen alakohdan ja 4 kohdan,
   sekä katsoo seuraavaa:
   
               (1)
            
            
               Sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista 12 päivänä maaliskuuta 2010 annetussa komission asetuksessa (EU) N:o 206/2010 (2) vahvistetaan terveyttä koskevat edellytykset tuotaessa eläviä eläimiä ja tällaisten eläinten tuoretta lihaa. Asetuksen (EU) N:o 206/2010 mukaisesti ihmisravinnoksi tarkoitetun tuoreen lihan tuonti on sallittua ainoastaan, jos liha on peräisin mainitun asetuksen liitteessä II olevassa 1 osassa luetellun kolmannen maan alueelta tai sen osasta ja täyttää asiaan liittyvät vaatimukset.
            
         
               (2)
            
            
               Japani pyysi, että se sisällytettäisiin tuoreen naudanlihan tuontia unioniin koskevaan luetteloon, ja komission Japanissa vuonna 2008 naudanlihan osalta tekemällä tarkastuskäynnillä vahvistettiin, että vaatimukset täyttyvät. Luetteloon sisällyttämistä kuitenkin lykättiin, koska Japanissa esiintyi suu- ja sorkkatautia vuonna 2010.
            
         
               (3)
            
            
               Sittemmin Japani on hävittänyt suu- ja sorkkataudin alueeltaan, ja Maailman eläintautijärjestö (OIE) on hyväksynyt sen ilman rokottamista vapaaksi kyseisestä taudista.
            
         
               (4)
            
            
               Japani on näin ollen toimittanut riittävät eläinten terveyttä koskevat takeet ja pyytänyt uudelleen, että se sisällytettäisiin niiden kolmansien maiden luetteloon, joista tuoreen naudanlihan tuonti unioniin on sallittua.
            
         
               (5)
            
            
               Sen vuoksi Japanille olisi sallittava tuoreen naudanlihan tuonti unioniin.
            
         
               (6)
            
            
               Sen vuoksi asetuksen (EU) N:o 206/2010 liitteessä II olevaa 1 osaa olisi muutettava.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EU) N:o 206/2010 liitteessä II olevaan 1 osaan Islantia koskevan kohdan jälkeen Japania koskeva kohta seuraavasti:
   
      
                  Kolmannen maan ISO-koodi ja nimi
               
               
                  Aluekoodi
               
               
                  Kolmannen maan tai alueen tai sen osan kuvaus
               
               
                  Eläinlääkärintodistus
               
               
                  Erityisedellytykset
               
               
                  Päättymisajankohta (3)
                  
               
               
                  Alkamisajankohta (4)
                  
               
            
                  Malli(t)
               
               
                  SG
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
               
                  8
               
            
                  ”JP – Japani
               
               
                  JP
               
               
                  Koko maa
               
               
                  BOV
               
               
                   
               
               
                   
               
               
                   
               
               
                  28. maaliskuuta 2013”
               
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä maaliskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 18, 23.1.2003, s. 11.
   
      (2)  EUVL L 73, 20.3.2010, s. 1.
   
      (3)  Sarakkeessa 7 ilmoitettuna päivämääränä tai sitä ennen teurastetuista eläimistä peräisin olevaa lihaa saa tuoda unioniin 90 päivän ajan kyseisestä päivämäärästä. Jos meriteitse tulleelle lähetykselle on annettu todistus ennen sarakkeessa 7 ilmoitettua päivämäärää, sen saa tuoda unioniin 40 päivän ajan kyseisestä päivämäärästä. (Huom. Jos sarakkeessa 7 ei ole päivämäärää, aikarajoituksia ei ole.)
   
      (4)  Ainoastaan sarakkeessa 8 ilmoitettuna päivämääränä tai sen jälkeen teurastetuista eläimistä peräisin olevaa lihaa saa tuoda unioniin (jos sarakkeessa 8 ei ole päivämäärää, aikarajoituksia ei ole).